*****

ΚΑΝΟΝΙΣΜΟΣ (ΕΟΚ) αριθ. 2983/90 ΤΗΣ ΕΠΙΤΡΟΠΗΣ

της 15ης Οκτωβρίου 1990

για την κατανομή των μη ζητηθεισών ποσοτήτων της ποσοστώσεως εισαγωγής κατεψυγμένου βοείου κρέατος που άνοιξε με τον κανονισμό (ΕΟΚ) αριθ. 3889/89

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3889/89 του Συμβουλίου της 11ης Δεκεμβρίου 1989 για το άνοιγμα, την κατανομή και τον τρόπο διαχείρισης της κοινοτικής δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 και τα προϊόντα του κωδικού ΣΟ 0206 29 91 (1), και ιδίως το άρθρο 4,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 571/89 (3), και ιδίως το άρθρο 15 παράγραφος 2,

Εκτιμώντας:

ότι ο κανονισμός (ΕΟΚ) αριθ. 4024/89 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 143/90 (5), καθόρισε τις λεπτομέρειες εφαρμογής του καθεστώτος εισαγωγής που προβλέπεται από τον προαναφερθέντα κανονισμό (ΕΟΚ) αριθ. 3889/89·

ότι ο κανονισμός (ΕΟΚ) αριθ. 3889/89 προβλέπει κατανομή κατά τη διάρκεια του τετάρτου τριμήνου του 1990 των ποσοτήτων για τις οποίες δεν ζητήθηκαν πιστοποιητικά εισαγωγής έως τις 31 Αυγούστου του ιδίου έτους· ότι οι εν λόγω ποσότητες ανέρχονται σε 35 τόνους σύμφωνα με τις ανακοινώσεις των κρατών μελών· ότι πρέπει να προβλεφθεί ότι η ποσότητα αυτή θα επιφυλαχθεί στους εμπορευομένους που αναφέρονται στο άρθρο 1 παράγραφοι 1 και 2 του κανονισμού (ΕΟΚ) αριθ. 4024/89·

ότι, για λόγους διοικητικής διαχειρίσεως και εμπορικής πρακτικής, πρέπει να καθοριστεί η ποσότητα την οποία θα αφορούν οι αιτήσεις πιστοποιητικών και τα πιστοποιητικά εισαγωγής· ότι εάν η συνολικώς ζητουμένη ποσότητα είναι μεγαλύτερη από τη διαθέσιμη είναι σκόπιμο να προβεί η Επιτροπή στην κατανομή της ποσότητας αυτής με κλιμάκωση ανά παρτίδα πέντε τόνων·

ότι πρέπει να προβλέπεται η διαβίβαση από τα κράτη μέλη των αναγκαίων πληροφοριών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Σε εφαρμογή του άρθρου 3 του κανονισμού (ΕΟΚ) αριθ. 3889/89, οι ποσότητες βοείου κρέατος για τις οποίες δεν έχει γίνει αίτηση πιστοποιητικών εισαγωγής έως τις 31 Αυγούστου 1990, ήτοι 35 τόνοι, κατανέμονται στους εμπορευομένους που αναφέρονται στο άρθρο 1 παράγραφοι 1 και 2 του κανονισμού (ΕΟΚ) αριθ. 4024/89 με τους όρους του παρόντος κανονισμού.

2. Οι διατάξεις του κανονισμού (ΕΟΚ) αριθ. 4024/89 εφαρμόζονται με την επιφύλαξη των διατάξεων του παρόντος κανονισμού.

Άρθρο 2

1. Οι εισαγωγείς υποβάλλουν στις αρμόδιες αρχές την αίτηση πιστοποιητικού εισαγωγής συνοδευομένη από την απόδειξη που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 4024/89 το αργότερο στις 19 Οκτωβρίου 1990. Οι αιτήσεις πιστοποιητικού εισαγωγής πρέπει να αφορούν συνολική ποσότητα 5 τόνων κατεψυγμένου κρέατος, σε βάρος προϊόντος.

2. Οι αιτήσεις γίνονται αποδεκτές εφόσον ο αιτών δηλώνει γραπτώς ότι δεν υπέβαλε και δεσμεύεται να μην υποβάλλει αιτήσεις σε άλλα κράτη μέλη, εκτός από εκείνο στο οποίο υποβλήθηκε η αίτηση. Σε περίπτωση υποβολής από τον ίδιο ενδιαφερόμενο αιτήσεων σε δύο ή περισσότερα κράτη μέλη δεν γίνεται αποδεκτή καμία αίτηση.

Όλες οι αιτήσεις που προέρχονται από τον ίδιο ενδιαφερόμενο θεωρούνται ως ενιαία αίτηση.

Άρθρο 3

Τα κράτη μέλη ανακοινώνουν στην Επιτροπή, το αργότερο στις 24 Οκτωβρίου 1990, τον αριθμημένο κατάλογο των αιτούντων.

Άρθρο 4

1. Η Επιτροπή αποφασίζει σε ποιο βαθμό μπορεί να δοθεί συνέχ στις αιτήσεις.

Εάν η συνολική ποσότητα για την οποία έχουν ζητηθεί πιστοποιητικά ξεπερνά τη διαθέσιμη ποσότητα, η κατανομή πραγματοποιείται με κλήρωση ανά παρτίδα 5 τόνων.

2. Με την επιφύλαξη της αποφάσεως αποδοχής των αιτήσεων από την Επιτροπή, τα πιστοποιητικά εισαγωγής εκδίδονται στις 31 Οκτωβρίου 1990.

Άρθρο 5

1. Εφαρμόζονται οι διατάξεις του κανονισμού (ΕΟΚ) αριθ. 2377/80 της Επιτροπής (6).

2. Εντούτοις, κατά παρέκκλιση από τα άρθρα 3 και 6 του κανονισμού (ΕΟΚ) αριθ. 2377/80, η εγγύηση η σχετική με τα πιστοποιητικά εισαγωγής καθορίζεται σε 10 Ecu ανά 100 χιλιόγραμμα καθαρού βάρους και η διάρκεια ισχύος των πιστοποιητικών λήγει στις 31 Δεκεμβρίου 1990.

3. Η εγγύηση που αναφέρεται στην παράγραφο 2 κατατίθεται κατά την έκδοση των πιστοποιητικών που αναφέρονται στο άρθρο 4 παράγραφος 1 δεύτερο εδάφιο του παρόντος κανονισμού.

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Οκτωβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 378 της 27. 12. 1989, σ. 16.

(2) ΕΕ αριθ. L 148 της 28. 6. 1968, σ. 24.

(3) ΕΕ αριθ. L 61 της 4. 3. 1989, σ. 43.

(4) ΕΕ αριθ. L 382 της 30. 12. 1989, σ. 53.

(5) ΕΕ αριθ. L 16 της 20. 1. 1990, σ. 29.

(1) ΕΕ αριθ. L 241 της 13. 9. 1980, σ. 5.